
Riigihanke „Narva linna välisvalgustuse hooldustööd 2010-2011” 
(117324) avatud hankemenetluse tulemuste kinnitamine
1. Asjaolud ja menetluse käik
Narva Linnavalitsuse (NLV) 18.02.2010 korraldusega nr 235-k „Riigihanke «Narva linna välisvalgustuse hooldustööd 2010-2011» avatud hankemenetluse korraldamine“ kinnitati riigihanke hankedokumendid (HD) ning tehti Narva Linnavalitsuse Linnavara- ja Majandus-metile (LVMA) ülesandeks esitada hankemenetluse alustamiseks riiklikule riigihangete regis-trile vastavasisuline hanketeade. Riiklikus riigihangete registris on 19.02.2010 LVMA poolt avaldatud hanketeade nr 117324 „Narva linna välisvalgustuse hooldustööd 2010-2011“. Pakkumuste esitamise tähtpäevaks, milleks HD p. 11.8 kohaselt oli 08.03.2010 kell 11.00, laekusid järgmised pakkumused (7):
	Jrk
	Pakkuja
	Pakkumuse maksumus km-ga

	1.
	Narva Elamuvaldus AS                                     (reg 10316906)
	                                        1 179 020,00 krooni

	2.
	VKG Elektriehitus AS                                   (reg 11002506)
	                                         1 223 899,00 krooni

	3.
	Elektro-Sistem AS                                            (reg 10158653)
	                                        1 423 254,00 krooni

	4.
	Pluvo OÜ                                                           (reg 10089320)
	                                        1 619 160,00 krooni

	5.
	Eesti Energia Elektrotehnika ja Automaatika AS                                                                      (reg 10797599)


	                                                   1 748 908,80 krooni

	6.
	ELTEL Networks AS                                            (reg 10722319)
	                                        1 853 660,10 krooni

	7.
	Pristis AS (reg 10004826) & Elwo AS
(reg 10121696)
	                                        1 904 212,40 krooni


Nähtuvalt ülalesitatud tabelist mahtusid hankelepingu eeldatava maksumuse hulka üksnes kaks esimest pakkumust. Kõik ülejäänud pakkumused ületavad hankelepingu eeldatavat mak-sumust nii, et hange ei oleks selliste hindadega hankijale vastuvõetav. NLV 29.12.2005 korraldusega nr 1400-k moodustatud riigihanke konkursikomisjon avas kõik tähtaegselt laekunud avamisjälgedeta pakkumused ning kontrollis pakkumused esitanud pakkujatel riigihangete seaduses sätestatud hankemenetlusest kõrvaldamise aluste puudumist, samuti kooskõlas hanketeates ja hankedokumentides sätestatud kvalifitseerimise tingimustega pakku-jate kvalifikatsiooni ning kvalifitseeritud pakkujate poolt esitatud pakkumuste vastavust han-kedokumentides nõutule.
Pakkujatel hankemenetlusest kõrvaldamise aluste kontrollimisel selgus, et pakkuja Narva Elamuvaldus AS (reg 10316906) on jätnud esitamata on HD p 2.2.4 kohase kohaliku maksu-halduri tõendi kohalike maksuvõlgnevuste puudumise osas ning pakkuja VKG Elektriehitus AS (reg 11002506) ei ole tähtaegselt, koos pakkumusega, esitanud HD p-s 2.2.4 nõutud MTA tõendit riiklike maksuvõlgnevuste puudumise kohta, samuti on pakkujal esitamata kohaliku maksuhalduri tõend kohalike maksuvõlgnevuste puudumise kohta. Eelnimetatud puudused ei takistanud hankijal kontrollimast pakkujal RHS § 38 lg 1 p-s 4 nimetatud asjaolusid. Avaliku maksuregistri (e-makuamet) ja NLV Rahandusameti andmetel pakkujatel Narva Elamuvaldus AS (reg 10316906) ning VKG Elektriehitus AS (reg 11002506) maksuvõlgnevused puudu-vad. Pakkujad Elektro-Sistem AS (reg 10158653); Pluvo OÜ (reg 10089320); Eesti Energia Elektrotehnika ja Automaatika AS (reg 10797599); ELTEL Networks AS (reg 10722319); Pristis AS (reg 10004826) & Elwo AS (reg 10121696) on esitanud HD p-s 2.2.4 nõutud tõendid. Seega puuduvad kõigil pakkumused esitanud pakkujatel RHS § 38 lg-tes 1 ja 2 sätes-tatud hankemenetlusest kõrvaldamise alused.

Pakkujate kvalifikatsiooni kontrollimisel tuvastas komisjon järgmist. Pakkuja Narva Elamu-valdus AS (reg 10316906) ei esitanud, vastavalt HD p-le 2.3.1, viimase kolme majandusaasta auditeeritud aruandeid ning HD p-des 2.4.5 ja 2.4.6 nõutud tõendeid ettevõttes kvaliteedi-juhtimissüsteemi olemasolu ja keskkonnahoiu tagamise meetmete rakendamise kohta. Kuigi pakkuja on täitnud ühispakkujatele mõeldud HD Lisa I Vormi 11, märkides, et järgib kvalitee-di- ja keskkonnahoiu käsiraamatu vormis peetavat ettevõttesisest kvaliteedijuhtimise ja kesk-konnahoiu tagamise süsteemi, on sellekohane kinnitus paljasõnaline ega tõenda süsteemi olemasolu. Lisaks eelnimetatule puuduvad pakkujal, HD p-s 2.4.3 nõutud, välisvalgustuse hooldustöödeks sõlmitud varasemad lepingud. Täidetud tabelist (HD Lisa I Vorm 10) nähtu-valt on pakkuja osutanud üksnes elamute remondi- ja hooldusteenuseid, mida olemuslikult ei saa pidada hankelepingu esemeks olevate teenustöödega samaväärseteks. Komisjon on seisu-kohal, et pakkuja majanduslik- ja finantsseisund ning tehniline ja kutsealane pädevus on han-kelepingu teostamiseks ebapiisav. Pakkuja Pluvo OÜ (reg 10089320) ei ole esitanud HD p-s 2.3.2 seatud kvalifitseerimistingimuse täitmist tõendavat erialase tsiviilvastutuskindlustuse lepingu koopiat, kindlustuspoliisi ega kindlustusandja kirjalikku nõusolekut vastava kindlus-tuslepingu sõlmimiseks. Pakkuja omakäeline kinnitus, millega pakkuja kohustub pakkumuse edukaks tunnistamise järgselt sõlmima tsiviilvastutuskindlustuslepingu, ei asenda eelnimeta-tud dokumente. Seega ei vasta pakkuja majanduslik- ja finantsseisund esitatud nõuetele. Kuigi Pakkuja VKG Elektriehitus AS (reg 11002506) jättis tähtaegselt esitamata HD p 2.4.4 koha-sed andmed dispetšerpunkti asukoha ja tehniliste näitajate kohta, loeb Komisjon hankijale teadaolevatele andmetele ja enne pakkumuste avamist esitatud täiendavatele dokumentidele tuginedes pakkuja kvalifitseerimise tingimustele vastavaks. VKG Elektriehitus AS (reg 1100 2506) teostab Eesti Energia Võrguehituse AS (reg. 10665798) vahetu alltöövõtjana Narva linnas välisvalgustuse hooldusteenuseid kuni 31.03.2010 kehtiva hankelepingu raames, mis-tõttu Komisjonil ei saa olla kahtlusi dispetšerpunkti olemasolus. Pakkujad Elektro-Sistem AS (reg 10158653); Eesti Energia Elektrotehnika ja Automaatika AS (reg 10797599); ELTEL Networks AS (reg 10722319); Pristis AS (reg 10004826) & Elwo AS (reg 10121696) on esitanud kõik kvalifikatsiooni kontrollimiseks nõutud dokumendid ning nende kvalifikatsioon vastab esitatud nõudmistele. Seega on pakkujate VKG Elektriehitus AS (reg 11002506); Elektro-Sistem AS (reg 10158653); Eesti Energia Elektrotehnika ja Automaatika AS (reg 10797599); ELTEL Networks AS (reg 10722319); Pristis AS (reg 10004826) & Elwo AS (reg 10121696) majanduslik- ja finantsseisund ning tehniline ja kutsealane pädevus hanke-lepingu nõuetekohaseks täitmiseks piisav.
Lähtudes hanketeates ja hankedokumentides sätestatud tingimustest ning juhindudes RHS §-st 47, kontrollis Narva Linnavalitsuse riigihankekomisjon kvalifitseeritud pakkujate poolt esita-tud pakkumuste vastavust hankedokumentides nõutule, leides, et pakkuja VKG Elektriehitus AS (reg 11002506) pakkumuse koostamisel on ebaolulisel määral kaldutud kõrvale hanke-dokumentides sätestatud vorminõuetest. Nii on pakkumuse koopia lehed allkirjastamata ja nummerdamata, puudub sisukord ja kirjalik kinnitus alltöövõtjate mittekasutamise kohta on esitatud hilinedes. Tuginedes RHS § 47 lg-le 2 leiab komisjon, et pakkumus vastab hanke-teates ja hankedokumentides nõutud tingimustele.
Pakkuja Eesti Energia Elektrotehnika ja Automaatika AS (reg 10797599) pakkumuse koosta-misel on ebaolulisel määral kaldutud kõrvale hankedokumentides sätestatud vorminõuetest. Pakkumus on kokku köitmata, pakkumuse koopia allkirjastamata ja pakkumuse kõik lehed nummerdamata, puudub sisukord ja kirjalik kinnitus alltöövõtjate mittekasutamise kohta on esitamata. Pakkuja on esitanud täitmata kujul HD Lisa I Vormi 6, markeerides alltöövõtjate loetelu läbikriipsutusega, millest saab järeldada, et pakkuja alltöövõttu ei kasuta. Kuna pakku-muses ei esine sisulisi kõrvalekaldeid vastavustingimustest, leiab Komisjon, kooskõlas RHS § 47 lg-ga 2, et pakkumus vastab hanketeates ja hankedokumentides nõutud tingimustele. Pakkujate Elektro-Sistem AS (reg 10158653); ELTEL Networks AS (reg 10722319); Pristis AS (reg 10004826) & Elwo AS (reg 10121696) pakkumused on koostatud ranges vastavuses kõigi hanketeates ja hankedokumentides sätestatud tingimustega. Seega vastavad kõigi kvali-fitseeritud pakkujate esitatud pakkumused hanketeates ja hankedokumentides satestatud tingi-mustele.
Tuginedes HD p-s 16.2 sätestatud pakkumuste hindamise kriteeriumile ning juhindudes RHS § 50 lg-st 3, võrdles Narva Linnavalitsuse riigihankekomisjon kõiki vastavaks tunnistatud pakkumusi, leides, et pakkujate Elektro-Sistem AS (reg 10158653); Eesti Energia Elektro-tehnika ja Automaatika AS (reg 10316906); ELTEL Networks AS (reg 10722319); Pristis AS (reg 10004826) & Elwo AS (reg 10121696) pakkumuste maksumused ületavad hankelepingu eeldatavat maksumust nii, et pakkumused ei ole selliste hindadega hankijale vastuvõetavad. Madalaima hinnaga on VKG Elektriehitus AS (reg 11002506) poolt esitatud pakkumus, mis ei ületa hankelepingu eeldatavat maksumust. Seega tuleb HD p-s 16.2 sätestatud ainsa hinda-miskriteeriumi kohaselt tunnistada edukaks VKG Elektriehitus AS (reg 11002506) pakkumus kogumaksumusega 1 223 899,00 krooni.
Lähtudes eeltoodud põhjendustest ning juhindudes Narva Linnavalitsuse 08.03.2006 määruse nr 298 „Riigihangete läbiviimise reglement” § 16 p-st 1 teeb NLV riigihankekomisjon Narva Linnavalitsusele ettepaneku kinnitada riigihanke „Narva linna välisvalgustuse hooldustööd 2010-2011“ (viitenumber 117324) avatud hankemenetluse tulemused.
2. Õiguslikud alused

Narva Linnavalitsuse 08.03.2006 määruse nr 298 „Riigihangete läbiviimise reglement” § 16 p-st 1 tulenevalt kinnitab hankemenetluse tulemused Narva Linnavalitsus. 

RHS § 39 lg 6 kohaselt pakkuja või taotleja kvalifitseerimise või kvalifitseerimata jätmise kohta teeb hankija sellekohase põhjendatud kirjaliku otsuse. Vastavalt RHS § 47 lg-le 2 lükkab hankija pakkumuse tagasi, kui see ei vasta hanketeates või hankedokumentides või juhul, kui hankija teeb käesolevas seaduses sätestatud korras eraldi pakkumuse esitamise ettepaneku, selles ettepanekus esitatud tingimustele. Hankija võib tunnistada pakkumuse vastavaks, kui selles ei esine sisulisi kõrvalekaldeid nimetatud tingimustest. Hankemenetluse etapilisuse tõttu ei osale kvalifitseerimata jäetud pakkujad ja seejärel kvalifitseeritud pakku-jate poolt esitatud mittevastavaks tunnistatud pakkumused edasises menetluses (RHS § 39 lg 7; RHS § 47 lg 9). RHS § 50 lg 2 järgi juhul, kui hankija sõlmib hankelepingu madalaima hinnaga pakkumuse alusel, hindab ta pakkumusi lähtuvalt nende maksumusest ja tunnistab kirjaliku otsusega edukaks kõige madalama hinnaga pakkumuse.
HMS § 2 lg 2 ütleb otsesõnu, et riigihankemenetlusele ei kohaldu haldusmenetluse seaduse regulatsioon. Riigihankemenetlus on avalik-õiguslik erimenetlus, millekohane reeglistik sisal-dub ammendavalt riigihangete seaduses. Seega on käesoleva korralduse puhul, materiaal-õiguslikus plaanis, tegemist mitte haldusaktiga HMS § 51 mõistes, vaid hankija otsusega riigi-hangete seaduse tähenduses. Hankija otsuse kehtivus ei ole seotud selle teatavakstegemisega ning jõustub vastuvõtmisest, mis aga ei tähenda, et hankija ei pea vastu võetud otsusest pakkujaid teavitama. Hankija teavitamiskohustuse sätestab RHS § 54 ning RHS § 121 lg 1 seob vaidlustustähtaja kulgemise pakkuja teadasaamisega oma õiguste rikkumisest.
3. Otsus
3.1. Kvalifitseerida kooskõlas RHS § 39 lg-ga 6 pakkujad VKG Elektriehitus AS (reg 11002 506); Elektro-Sistem AS (reg 10158653); Eesti Energia Elektrotehnika ja Automaatika AS (reg 10797599); ELTEL Networks AS (reg 10722319); Pristis AS (reg 10004826) & Elwo AS (reg 10121696), kuna nende majanduslik ja finantsseisund on hankelepingu esemeks olevate ehitustööde teostamiseks piisav ning nad omavad hankelepingu täitmi-seks nõutavat tehnilist ja kutsealast pädevust.
3.2. Jätta pakkujad Narva Elamuvaldus AS (reg 10316906); Pluvo OÜ (reg 10089320) kvali-fitseerimata põhjusel, et nende kvalifikatsioon ei vasta hanketeates ja hankedokumenti-des sätestatud tingimustele.
3.3. Tunnistada kooskõlas RHS §-ga 47 kvalifitseeritud pakkujate – VKG Elektriehitus AS (reg 11002506); Elektro-Sistem AS (reg 10158653); Eesti Energia Elektrotehnika ja Automaatika AS (reg 10797599); ELTEL Networks AS (reg 10722319); Pristis AS (reg 10004826) & Elwo AS (reg 10121696) – poolt esitatud pakkumused hanketeates ja hankedokumentides sätestatud tingimustele sisuliselt vastavaks. 
3.4. RHS § 50 lg 3 ja HD p 16.2. alusel tunnistada edukaks pakkuja VKG Elektriehitus AS (reg 11002506) pakkumus kogumaksumusega 1 223 899,00 krooni kui kõige madalama hinnaga pakkumus.
4. Rakendussätted

4.1. Hankija otsus jõustub vastuvõtmisest.
4.2. Riigihanke eest vastutaval isikul teavitada käesolevast otsusest pakkujaid.

4.3. Pakkuja võib vaidlustada hankija otsuse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Riigihangete Ameti Vaidlustus-komisjonile sellekohase vaidlustuse.

